1974L0557 — ET — 01.05.2004 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B Nõukogu direktiiv, 4. juuni 1974, asutamisvabaduse ja teenuste osutamise vabaduse saavutamise kohta seoses füüsilisest isikust ettevõtjate ja vahendajate tegutsemisega toksiliste toodetega kauplemise ja nende turustamise valdkonnas (74/557/EMÜ) (EÜT L 307, 18.11.1974, p.5)

Muudetud:

Euroopa Liidu Teataja No page date





Muudetud:









▼B

Nõukogu direktiiv,

4. juuni 1974,

asutamisvabaduse ja teenuste osutamise vabaduse saavutamise kohta seoses füüsilisest isikust ettevõtjate ja vahendajate tegutsemisega toksiliste toodetega kauplemise ja nende turustamise valdkonnas

(74/557/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 54 lõikeid 2 ja 3 ning artikli 63 lõikeid 2 ja 3, võttes arvesse asutamispiirangute kaotamise üldprogrammi, ( 1 ) eriti selle IV A ja C jaotist, võttes arvesse teenuste osutamise vabaduse piirangute kaotamise üldprogrammi, ( 2 ) eriti selle V C jaotist, võttes arvesse nõukogu 25. veebruari 1964. aasta direktiivi 64/233/EMÜ asutamisvabaduse ja teenuste osutamise vabaduse saavutamise kohta hulgimüügi valdkonnas, ( 3 ) võttes arvesse nõukogu 25. veebruari 1964. aasta direktiivi 64/224/EMÜ asutamisvabaduse ja teenuste osutamise vabaduse saavutamise kohta kaubanduse, tööstuse ja käsitööndusega seotud vahendustegevuse valdkonnas, ( 4 ) võttes arvesse nõukogu 15. oktoobri 1968. aasta direktiivi 68/363/EMÜ asutamisvabaduse ja teenuste osutamise vabaduse saavutamise kohta füüsilisest isikust ettevõtjate tegevuse osas jaemüügi valdkonnas, ( 5 ) võttes arvesse komisjoni ettepanekut, võttes arvesse Euroopa Parlamendi arvamust, ( 6 ) võttes arvesse majandus- ja sotsiaalkomitee arvamust ( 7 ) ning arvestades, et: ning arvestades, et: üldprogrammid sätestavad asutamise ja teenuste osutamise osas igasuguse kodakondsusel põhineva diskrimineerimise kaotamise — kaubanduse, tööstuse ja käsitööndusega seotud vahendajate hulgimüügi valdkonnas enne teise etapi teise aasta lõppu, — jaemüügi valdkonnas pärast üleminekuperioodi teise etapi teise aasta lõppu ja enne teise etapi lõppu; direktiive 64/223/EMÜ, 64/224/EMÜ ja 68/363/EMÜ ei kohaldata toksiliste toodete suhtes, vaid neid reguleerivad rahvatervise kaitsest tulenevate konkreetsete probleemide tõttu liikmesriikides õigus- ja haldusnormidega ettenähtud sätted; eespool nimetatud direktiive 64/223/EMÜ ja 68/363/EMÜ ei kohaldata samuti patogeenide hulgimüügi, vahenduse ja jaemüügiga seotud tegevuste suhtes; lisaks patogeenidele, mis on liigitatud inimestele või loomadele mõeldud meditsiinitoodeteks nõukogu 26. jaanuari 1965. aasta ravimpreparaatidega seotud õigusaktide ühtlustamist käsitleva direktiivi 65/65/EMÜ ( 8 ) (muudetud direktiiviga 66/454/EMÜ ( 9 ) tähenduses, kuuluvad nimetatud tegevuste alla ainult patogeenid, mida nimetatakse põllumajanduses kasutatavateks bioloogilisteks pestitsiidideks; seetõttu võib teenuste osutamise vabaduse ja asutamisvabaduse piirangute tühistamine patogeenide osas piirduda selliste patogeenide kauplemise ja nende turustamisega; seetõttu on saanud ilmseks, et soovitav ja õigeaegne on võtta meetmeid kahes eelmises lõigus nimetatud meetmete reguleerimiseks ühenduse tasandil, võttes arvesse ohtlikku mõju, mida toksilised tooted võivad keskkonna kaudu otseselt või kaudselt avaldada inimeste, loomade ja taimede tervisele; vahendustegevust kaubanduse, tööstuse ja käsitöönduse valdkonnas käsitlevad direktiivid 64/224/EMÜ ja 68/363/EMÜ; vahendajate tegevus toksiliste toodete ja patogeenide osas on nende direktiivide reguleerimisalast välja jäetud; samuti on käesolev direktiiv kavandatud vahendustegevuse liberaliseerimiseks; terminid “kauplemine ja turustamine” tähendavad käesolevas direktiivis vastavalt ka vahendajate tegevust nendes valdkondades; asutamispiirangute kaotamise üldprogramm sätestab, et kutse- või majandusorganisatsioonidega liitumise õiguse kasutamisel tuleb piirangud kaotada, kui kõnealuse isiku kutsetegevus hõlmab selle õiguse kasutamist; selle isikuga töösuhtes olevate teenuseid pakkuvate või tema nimel tegutsevate palgaliste töötajate seisundit reguleerivad vastavalt asutamislepingu artiklitele 48 ja 49 ettenähtud sätted; vastu on võetud või võetakse vastu eraldi direktiivid, mida kohaldatakse kõigi füüsilistest isikutest ettevõtjate tegevuste suhtes kasusaajate liikumise ja elukoha osas, ning vajaduse korral direktiivid kaitsemeetmete kooskõlastamise kohta, mida liikmesriigid nõuavad äriühingutelt liikmete ja teiste isikute kaitseks; mõnedes liikmesriikides reguleerivad toksiliste toodetega kauplemist, nende turustamist ja erialast kasutamist selle erialaga tegelemise alustamist käsitlevad eeskirjad, teised riigid aga kehtestavad vajaduse korral sellised eeskirjad; seetõttu sätestatakse eraldi direktiiviga teatavad erilised üleminekumeetmed, mille eesmärk on teha teiste liikmesriikide kodanikele toksiliste toodetega kauplemise valdkonna tegevuste alustamine ja jätkamine lihtsamaks, ON VASTU VÕTNUD KÄESOLEVA DIREKTIIVI:







Artikkel 1

Liikmesriigid tühistavad asutamisvabaduse ja teenuste osutamise vabaduse piirangute tühistamise üldprogrammide I jaotisega hõlmatud füüsiliste isikute ja äriühingute (edaspidi “kasusaajad”) suhtes nende üldprogrammide III jaotises nimetatud piirangud, mis mõjutavad õigust alustada ja jätkata artiklis 2 nimetatud tegevusi.

Artikkel 2

1. Käesolevat direktiivi kohaldatakse füüsilisest isikust ettevõtjate suhtes toksiliste toodete (ainete ja valmististe) ning põllumajanduses kasutatavate bioloogiliste pestitsiididega kauplemise ning nende levitamise valdkonnas, mis on välja arvatud direktiivi 64/223/EMÜ artikli 2 lõike 1, direktiivi 64/224/EMÜ artikli 4 lõike 1 viienda taande ja direktiivi 68/363/EMÜ artikli 2 lõike 1 reguleerimisalast.

2. Lõikes 1 nimetatud tooteid reguleeritakse ohtliku mõju tõttu, mida nad võivad avaldada inimeste, loomade ja taimede tervisele, vastavalt liikmesriikide õigusaktidele eraldi sätetega, (asjakohased tooted on esitatud lisas). Liikmesriigi muudatused neisse nimekirjadesse edastatakse komisjonile, kes juhib neile liikmesriikide tähelepanu.

3. Käesolevat direktiivi ei kohaldata direktiivis 65/65/EMÜ määratletud meditsiinitoodetega kauplemise ja nende turustamise või tänava- ja koduuksekauplejate äritegevuse suhtes.

Artikkel 3

1. Artiklis 2 sätestatud tegevuste piirangud tühistatakse vaatamata sellist tegevust jätkava isiku kirjeldusele.

2. Praegu liikmesriikides kasutatavad tavapärased kirjeldused isikute määratlemiseks, kes jätkavad ärilist vahendustegevust, on esitatud nõukogu direktiivi 64/224/EMÜ artiklis 3.

Artikkel 4

1. Liikmesriigid tühistavad eelkõige järgmised piirangud:

a) need, mis takistavad kasusaajatel asutamist või teenuste osutamist vastuvõtvates liikmesriikides samadel tingimustel ja samade õigustega kui nende kodanikel on;

b) need, mis on olemas haldustavade tõttu, mille tulemusel kasusaajate suhtes kohaldatakse korda, mis on kodanike suhtes kohaldatavaga võrreldes diskrimineeriv.

2. Tühistatavad piirangud on eelkõige need, mis tulenevad sätetest, mis takistavad või piiravad kasusaajatel asutamist või teenuste osutamist järgmiste vahenditega:

a) Belgias: kohustus omada carte professionelle'i (19. veebruari 1965. aasta seaduse artikkel 1);

b) Prantsusmaal: — kohustus omada carte d'identité d'étranger commerçant'i (12. novembri 1938. aasta décret-loi, 2. veebruari 1939. aasta décret, 8. oktoobri 1940. aasta seadus, 10. aprilli 1954. aasta seadus, 9. juuli 1959. aasta décret nr 59-852); — väljajätmine kasutusrentide uuendusõigusest (30. septembri 1953. aasta décret' artikkel 38);

c) Luksemburgis: välisriigi kodanikele antavate lubade piiratud kehtivusaeg (2. juuni 1962. aasta seaduse artikkel 21).

Artikkel 5

1. Liikmesriigid tagavad, et kasusaajatel on õigus liituda kutse- või majandusorganisatsioonidega samadel tingimustel ning samade õiguste ja kohustustega kui nende oma kodanikel.

2. Asutamise korral hõlmab õigus liituda kutse- või majandusorganisatsioonidega õigust olla valitud või määratud selliste organisatsioonide juhtivasse ametisse. Kui kõnealune organisatsioon on vastavalt mõnele seaduse või määruse sättele seotud avaliku võimu teostamisega, võib need ametikohad anda kodanikele.

3. Luksemburgi Suurhertsogiriigis ei anna Chambre de commerce'i ja Chambre des métiers'i liikmeksolek kasusaajatele õigust võtta osa nende kodade juhtorganite valimistest.

Artikkel 6

Ükski liikmesriik ei anna oma kodanikele, kes lähevad teise liikmesriiki mõne artiklis 2 nimetatud tegevuse jätkamiseks, abi, mis võiks moonutada asutamistingimusi.

Artikkel 7

1. Kui vastuvõttev liikmesriik nõuab oma kodanikelt, kes soovivad hakata tegutsema mõnel artikli 2 lõikes 2 nimetatud kutsealal, hea maine tõendamist ja tõendit selle kohta, et nad ei ole parajasti ega ole ka varem olnud pankrotis, või üht neist, aktsepteerib see riik teiste liikmesriikide kodanike puhul piisava tõendina väljavõtet karistusregistrist või selle puudumisel samaväärset dokumenti, mille on välja andnud välisriigi kodaniku päritolu- või lähteliikmesriigi pädev kohtu- või haldusasutus ning milles tõendatakse, et kõnealused nõuded on täidetud.

2. Kui päritoluliikmesriik esitab oma kodanikele, kes soovivad alustada artiklis 2 nimetatud tegevust, maine kohta teatavaid nõudeid, aga lõikes 1 nimetatud dokument ei sisalda tõestust nende nõuete täitmise kohta, loeb see riik teiste liikmesriikide kodanike puhul piisavaks tõestuseks tõendit, mille on välja andnud välisriigi kodaniku päritolu- või lähteliikmesriigi pädev kohtu- või haldusasutus ning milles tõendatakse, et kõnealused nõuded on täidetud. Kõnealused tunnistused peavad sisaldama konkreetseid andmeid, mida vastuvõttev riik loeb asjakohaseks.

3. Kui välisriigi kodaniku päritolu- või lähteriik ei väljasta lõikes 1 nimetatud dokumenti või lõikes 2 nimetatud tõendit, mis tõestab head mainet või varasema pankroti puudumist, võib sellise tõestuse asendada vandetõotusega – või riikides, kus vandetõotus ei ole sätestatud, pühaliku tõotusega –, mille asjaomane isik annab pädeva kohtu- või haldusasutuse või vajaduse korral notari ees oma lähteriigis; selline asutus või notar annab välja tunnistuse, mis tõendab vandetõotuse või pühaliku tõotuse autentsust. Avalduse selle kohta, et isik ei ole varem pankrotis olnud, võib teha ka nimetatud riigi pädeva kutse- või majandusorganisatsiooni ees.

4. Vastavalt lõigetele 1 ja 2 antud dokumente ei või esitada hiljem kui kolm kuud pärast nende andmise kuupäeva.

5. Liikmesriigid määravad artiklis 8 nimetatud tähtaja jooksul asutused ja organid, kellel on õigus lõigetes 1 ja 2 nimetatud dokumente väljastada, ning teatavad sellest viivitamata teistele liikmesriikidele ja komisjonile.

6. Kui vastuvõtvas liikmesriigis nõutakse finantsolukorra tõendamist, loeb see riik välisriigi kodaniku päritolu- või lähteriigi pankade antud tõendeid võrdseks tema oma territooriumil antud tõenditega.

Artikkel 8

Liikmesriigid jõustavad käesoleva direktiivi täitmiseks vajalikud meetmed kuue kuu jooksul alates direktiivi teatavakstegemisest ning teatavad sellest viivitamata komisjonile.

Artikkel 9

Käesolev direktiiv on adresseeritud liikmesriikidele.









LISA

Liikmesriikides kehtib erikord (4. juuni 1974 seisuga) järgmiste artikli 2 lõikes 2 nimetatud tooteliikide kohta:

— Belgia: — Toksilised ained ja valmistised — 1. Mida loetleb 1946. aasta 6. veebruari arrêté du Régent (muudatustega), mis reguleerib mürgiste ja toksiliste ainete säilitamist ja tarnimist (24. veebruari 1921. aasta seaduse rakendamiseks); 2. mis on liigitatud 31. mai 1958. aasta arrêté royali kategooriates 1 ja 2, mis reguleerib pestitsiidide ja fütofarmatseutiliste toodete säilitamist, kasutamist ja nendega kauplemist.

— Taani: — a) Mürgised või toksilised ained, mida nimetatakse 3. mai 1961. aasta seaduse nr 119 lisas ja 9. oktoobri 1961. aasta dekreedis (bekendtgørelse) nr 305 (välja antud viimase rakendamiseks), mis kehtestab nende mürkide ja toodete valmistamise, vastuvõtmise, ladustamise ja väljaandmise eeskirjad; b) mürgised või toksilised ained ja kahjulikud tooted, mis on sätestatud 9. oktoobri 1961. aasta dekreedis (bekendtgørelse) nr 304, millega kehtestatakse nende mürkide ja toodete kasutamise eeskirjad. 1. 2. Tooted (fütofarmatseutilised tooted, umbrohumürgid, pestitsiidid, taimekasvu regulaatorid), mis on esitatud 3. mai 1961. aasta seaduses nr 118 ja mida nimetatakse selle seaduse rakendamiseks tehtud dekreetides (bekendtgørelser), mis sätestavad, et neid tooteid ei tohi turustada või kaubanduses kasutada, kui need ei ole mürginõukogus (giftnevnet) heaks kiidetud ja liigitatud, ning mis samuti sätestavad nende toodete vastuvõtmise, ladustamise, pakendamise, etikettimise jne üksikasjalikud eeskirjad. 3. Tooted (fütofarmatseutilised tooted, umbrohumürgid, pestitsiidid, taimekasvu regulaatorid), mida nimetatakse 25. septembri 1961. aasta dekreedis (bekendtgørelse), mis sätestab, et Xga tähistatud toodete kasutamise eeltingimus on tavaliselt, et kasutaja läbiks mürginõukogu (giftuævnet) korraldatud toksikoloogia kursuse.

— Saksamaa: — Toksilised ained ja valmistised, mis on liigitatud kategooriatesse 1, 2 ja 3 liidumaade fütosanitaarsete toksiliste toodete ja taimede tervisele toksilise mõjuga toodetega kauplemist ja nende turustamist käsitlevates õigusaktides ning äriseadustiku (Gewerbeordnung) 15. veebruari 1963. aasta versiooni lõike 34 punktis 5.

— Prantsusmaa: — 1. Mürgised ained, mis on loetletud 26. novembri 1956. aasta Décret' 56-1197 (Code de la Santé publique, V raamat, 2. osa, III jagu, 1. peatükk, I ja II jaotis, artiklid R 5149–5168) I jaotise tabelites A (toksilised tooted) ja C (ohtlikud tooted). 2. Tööstuses kasutatavad mürgised tooted, mis on täpsustatud Code du travail' II raamatu II jaotise artiklites 67, 2, 78, 79 ja 80 ning nende sätete rakendamiseks tehtud määrustes ja dekreetides. 3. Kahjulikud tooted, mis on täpsustatud vastavalt 19. detsembri 1917. aasta seaduse artikitele 5 ja 7 kehtestatud ohtlike, ebatervislike ja sobimatute ruumide nimekirjas. 4. Põllumajanduses kasutatavad kahjuritõrjetooted (2. novembri 1943. aasta seadus, muudetud 30. juuli 1963. aasta seadusega; 6. septembri 1954. aasta arrêté põllumajanduses kasutatavate märgistatud kahjuritõrjetoodete heakskiitmise kohta, mida täiendab 6. veebruari 1962. aasta arrêté).

— Iirimaa: — Mürgid, mis on seni loetletud 1961. aasta mürgiakti määrustes ja mille müük on keelatud, välja arvatud teatavate volitatud isikute poolt.

— Itaalia: — 1. Toksilised gaasid (artikkel 58 – 18. juuni 1931. aasta kuningliku dekreediga nr 773 heakskiidetud avalikku turvalisust käsitlevate seaduste ühtne tekst; 9. jaanuari 1927. aasta kuninglik dekreet; toksiliste gaaside tabelid, mis on lisatud 6. veebruari 1935. aasta ministrite dekreedile ja selle hilisematele parandustele). 2. Tööstuses kasutatavad mürgised ained (artikkel 147 – 27. juuli 1934. aasta kuningliku dekreediga heakskiidetud tervishoiu seaduste ühtne tekst). 3. Meditsiini- ja kirurgiatoodete (bakteritsiidid, pisikuhävitajad ja desinfektsioonivahendid) (6. detsembri 1928. aasta kuninglik dekreet nr 3112 ja 6. detsembri 1928. aasta kuningliku dekreediga nr 3112 heakskiidetud 23. juuni 1927. aasta seaduse nr 1070 rakendusmäärus) ning meditsiinitooted (fütofarmatseutilised tooted ja toidu säilitusainetena kasutatavad tooted) (30. aprilli 1962. aasta seaduse nr 283 artikkel 6, muudetud 26. veebruari 1963. aasta seaduse nr 441 artikliga 4, ja vabariigi presidendi 3. augusti 1968. aasta dekreediga heakskiidetud määrused, mis reguleerivad fütofarmatseutiliste toodete ja toidu säilitusainetena kasutatavate toodete tootmist, nendega kauplemist ja nende müüki). 4. Tinavalge (1961. aasta 19. juuli seadus nr 706). 5. Benseen (1963. aasta 5. märtsi seadus nr 245). 6. Mürgiseid aineid sisaldavad kosmeetikatooted ja värvained (30. oktoobri 1924. aasta kuningliku dekreedi nr 1938 artikkel 7).

— Luksemburg: — 1. Teatavate toodetega kauplemine ja nende turustamine (25. septembri 1953. aasta seadus – 10. oktoobri 1953. aasta memoriaal nr 62). 2. Fütofarmatseutiliste toodetega kauplemine ja nende kasutamine (põllumajanduses kasutatavad pestitsiidid, taimekasvu regulaatorid, säilitusained, herbitsiidid, mikroorganismid ja viirused kahjuritõrjevahenditena…) (20. veebruari 1968. aasta seadus, 12. märtsi 1968. aasta memoriaal nr 9 – suurvürsti 29. mai 1970. aasta määrus, 15. juuni 1970. aasta memoriaal nr 33).

— Madalmaad: — Mürgised ained ja valmistised, seadus (1962. aasta Bestrijdingsmiddelenwet).

— Ühendkuningriik: — 1. Mürgid, mis on seni loetletud mürkide nimekirja järjekorras ja mille kohta kehtivad 1933. aasta farmaatsia- ja mürgiakt ning mürkide eeskirjad, või mürgid mürkide nimekirjas, mille kohta kehtivad 1925.–1967. aasta farmaatsia- ja mürgiaktid (Põhja-Iirimaa) ning mürgimäärused (Põhja-Iirimaa). 2. Ained, mis on hõlmatud 1967. aasta põllundus- ja aianduskemikaalide seadusega ning määrustega. 3. Ained, mis on hõlmatud 1952. aasta põllumajandusseadusega (mürgised ained) ja määrustega.

▼A1

— Austria: — Keemilisi aineid käsitleva seaduses (Chemikaliengesetz BGBl. Nr 326/1987) ja sellel põhinevates määrustes (Gewerbeordnung BGBl. Nr 194/1994, § 217, lõige 1) “väga mürgisteks” või “mürgisteks” liigitatud ained ja tooted.

— Soome: — 1. Kemikaale käsitlevas seaduses (744/89) ja vastavates määrustes osutatud kemikaalid. 2. Pestitsiide käsitlevas seaduses (327/69) ja vastavates määrustes osutatud bioloogilised pestitsiidid.

— Rootsi: — 1. Keemiatoodete määruses (1985:835) osutatud äärmiselt ohtlikud ja väga ohtlikud keemiatooted. 2. Mürgiste ja väga ohtlike keemiatoodete tootmis-, kauplemis- ja jaotuslubade eeskirjades (KIFS 1986:5, KIFS 1990:9) osutatud teatavad narkootikumide lähteained. 3. Määruses 1985:836 osutatud esimese klassi pestitsiidid. 4. Määruses 1985:841 osutatud keskkonnaohtlikud jäätmed. 5. Määruses 1985:837 osutatud polüklooritud bifenüülid ja polüklooritud bifenüüle sisaldavad tooted. 6. Sanitaarpiirnormide eeskirju käsitleva teadaande (AFS 1990:13) B rühmas loetletud ained. 7. Teadaandes AFS 1986:2 osutatud asbest ja asbesti sisaldavad materjalid.

▼A2

— Tšehhi Vabariik: — 1. Toksilised ained ja valmistised, mida reguleerib keemilisi aineid ja valmistisi käsitlev seadus nr 157/1998 Sb. (muudetud redaktsioonis) ja valitsuse määrus nr 25/1999 Sb., millega kehtestatakse keemiliste ainete ja valmististe ohtlikkuse hindamise kord, nende klassifitseerimise ja märgistamise viis ning seni klassifitseeritud ohtlike keemiliste ainete loetelu avaldamine (muudetud redaktsioonis). 2. Põllumajanduses kasutatavad bioloogilised pestitsiidid, mida reguleerib taimekaitset käsitlev seadus nr 147/1996 Sb. (muudetud redaktsioonis) ning seda seadust rakendav põllumajandusministeeriumi määrus nr 91/2002 Sb.

— Eesti: — 1. Erikorra alla kuuluvad tooted, mida reguleerivad 6. mai 1998. aasta kemikaaliseadus ja selle rakendusaktid. Kemikaaliseaduse § 11 alusel koostatud ohtlike ainete loetelu on kehtestatud sotsiaalministri 30. novembri 1998. aasta määrusega nr 59. 2. Registreeritud taimekaitsevahendid, mida reguleerivad 15. märtsi 2000. aasta taimekaitseseadus ja selle rakendusaktid. Taimekaitsevahendites keelatud toimeainete nimekiri on kehtestatud valitsuse 30. augusti 2000. aasta määrusega nr 285.

— Küpros: — 1. Toksilised tooted, mida reguleerib 1991. aasta ohtlike ainete seadus (199/1991), ohtlike ainete seaduse muutmise seadus nr 27(I)/1997, ohtlike ainete seaduse muutmise seadus nr 81(I)/2002 ning ohtlikke aineid käsitlev 2002. aasta määrus (ohtlike ainete ja valmististe klassifitseerimine, märgistamine ja pakendamine) (P.I. 292/2002). 2. Pestitsiidid, mida reguleerivad 1993. aasta kahjuritõrjeainete seadus ((I)/1993) ning 1993. ja 2000. aasta kahjuritõrjeainete määrused.

— Läti: — 1. Kemikaalid, mida reguleerivad keemilisi aineid ja keemiatooteid käsitlev 1. aprilli 1998. aasta seadus ja sellel põhinevad määrused. 2. Taimekaitsevahendid (kaasa arvatud põllumajanduses kasutatavad bioloogilised pestitsiidid), mida reguleerib 17. detsembri 1998. aasta taimekaitseseadus.

— Leedu: — Mürgised ained, mis on loetletud tervishoiuministri 26. aprilli 2002. aasta määruses nr 195 mürgiste ainete loetelu kehtestamise kohta vastavalt nende toksilisusele, kaasa arvatud keemilised ained, mida nõukogu direktiivi 67/548/EMÜ nõuete kohaselt tuleb märgistada ohumärgisega T (toksiline) või T+ (väga toksiline).

— Ungari: — 1. Järgmised ained: — fosfiin ja ja fosfiini vabastada võivad tooted, — etüleenoksiid, — süsinikdisulfiid, — vesiniktsüaniid ja vesiniktsüaniidi lahustuvad soolad, — vesinikfluoriid ja vesinikfluoriidi lahustuvad soolad, — akrüülnitriil, — vedel ammoniaak, — kloorpikriin, — tetrakloorsüsinik, — trikloroatsetonitriil. 2. Rodentitsiidid, insektitsiidid, repellendid ja atraktandid (biotsiidid = mittepõllumajanduslikud pestitsiidid), mida reguleerib tervishoiuministri määrus nr 3/1969 (V.16.) EüM ning mis on ringluses ja kasutusel rahvatervise huvides.

— Malta: — 1. Bioloogilised tõrjevahendid ja taimekaitsevahendid, mida reguleerivad pestitsiidide kontrollimist käsitlev seadus (Att dwar il-Kontroll tal-Pestiċidji (Kap. 430) Att XI tal-2001) ja selle seaduse alusel vastuvõetud rakendusaktid. 2. Ohtlikke narkootikume käsitlevas (muudetud redaktsioonis) määruses (Ordinanza dwar il-Mediċini Perikolużi (Kap. 101) Ordinanza XXXI tal-1939, kif sussegwentement emendata) loetletud narkootikumide lähteained. 3. Ained, mis on loetletud mürgiseid aineid käsitlevas määruses (valitsuse 1967. aasta teatis 510) (Ordni dwar Sustanzi Velenużi (Notifikazzjoni tal-Gvern 510 tal-1967)), mis on vastu võetud meditsiinierialasid ja meditsiiniga seotud erialasid käsitleva (muudetud redaktsioonis) määruse alusel (Ordinanza dwar il-Professjoni Medika u l-Professjonijiet li għandhom x'jaqsmu magħha (Kap. 31) Ordinanza XVII tal-1901, kif sussegwentement emendata).

— Poola: — 1. Taimekaitsevahendid, mida reguleerib kultuurtaimede kaitset käsitlev 12. juuli 1995. aasta seadus (Dz.U. 1999, Nr 66, poz. 751; vastavalt muudatustele). 2. Jäätmed, mida reguleerib 27. aprilli 2001. aasta jäätmeseadus (Dz.U. 2001, Nr 62, poz. 628; vastavalt muudatustele).

— Sloveenia: — 1. Ained ja valmistised, mis sisalduvad loetelus “Seznam registriranih fitofarmacevtskih sredstev v Republiki Sloveniji” (Uradni list RS, št. 31/01, str. 3393, št. 70/01, str. 7317 in št. 94/01, str. 9193), mida põllumajandus-, metsandus- ja toiduaineminister avaldab regulaarselt vastavalt taimekaitsevahendeid käsitleva seaduse (Zakon o fitofarmacevtskih sredstvih, Uradni list št. 11/01, str. 1163) artiklile 28. 2. Ained ja valmistised, mis on klassifitseeritud ohtlikeks kemikaalideks vastavalt kemikaaliseadusele (Zakon o kemikalijah, Uradni list RS, št. 36/1999, str. 4165).

— Slovakkia: — 1. Keemilised ained ja valmistised, millega kauplemist ja mille turustamist reguleerib keemilisi aineid ja valmistisi käsitlev seadus nr 163/2001 Z. z. 2. Taimekaitsevahendid, kaasa arvatud bioloogilised taimekaitsevahendid, mille turuleviimist reguleerib taimetervise kaitset käsitleva seaduse nr 285/1995 Z. z. muutmise seadus nr 471/2001 Z. z., eelkõige selle artiklid 15 ja 19, samuti Slovaki Vabariigi Põllumajandusministeeriumi 21. jaanuari 2001. aasta taimekaitsevahendeid käsitleva määruse nr 3322/3/2001-100 artikkel 14.